Suceava (okrug)
Suceava (rumunski: Județul Suceava) jedan je od 41 okruga Rumunije. Nalazi se u sjevernom dijelu države, unutar historijske regije Bukovine. Prostire se na površini od 8.553 km2 i drugi je najveći okrug poslije okruga Timiș. Prema podacima od 31. 10. 2011. godine u njemu je živjelo 634.810 stanovnika i osmi je okrug po broju stanovnika u državi. Prosječna gustina stanovništva okruga iznosi 74 stanovnika/km2 i niža je od nacionalnog prosjeka. Glavni i najveći grad je Suceava.